آرسنال فوتبال کولوبو، اینگیلیسین پرمیر لیگاسی‏ندا یئر آلان بیر فوتبال کولوبو. قوزئی لندنداکیٛ هایبری سمتینده قۇرۇلمۇشدۇر. اینگلیسنین ان مۆوفقییتلی کلۇبلاریٛندان بیری اوْلۇب، ۱۳ پرمیر لیگا چمپیوْنلۇغۇ و ۱۲ حذفی کاپ چمپیوْنلۇغۇ آلیپ. آرسنال، پرمیر لیقادا ان اۇزۇن مۆدت لیدر قالما و بیر فصل مغلۇب اوْلمادان چمپیوْن اوْلان یگانه کلۇبدۇر. آرسنال، ۱۸۸۶-جیٛ ایلده قۇرۇلدۇ و ۱۸۹۳-جی ایلده فۇتبوْل لیقاسیٛنا قاتیٛلدیٛ. ۲۰-جی عصرین ۳۰-جی ایلله رینده ایلک بؤیۆک تۇرنیرینی قازانان کوْماندا، بۇ دؤورد ۵ لیگا چمپیوْنلۇغۇ ایل ۲ کاپ چمپیوْنلۇغۇ الد ائتدی. مۆحاریب دؤورۆندن سوْنرا، ۱۹۷۰-۱۹۷۱ فصلینده هم اینگلیس پرمیر لیقاسیٛنیٛ هم ده حذفی کاپین قازاناراق، ۲۰-جی عصرده بۇنۇ باجاران ایکینجی کوْماندا اوْلدۇ. سوْنراکیٛ ۲۰ ایل ایچینده اۇغۇرلۇ اوْیناییٛب، ینه هم اینگیلیس پرمیر لیگاسیٛنیٛ، هم ده حذفی کاپین عئینی فصلیده قازاندیٛلار. سوْنرادان بۇ مۆوفقییتی ایکی دفه داها تکرارلادیٛلار و چمپیونلار لیگاسینیٛن فینالیٛنا یۆکسلن ایلک لوْندوْن کلوبو اوْلدۇلار. کلوبون رنگلری، سنتی اوْلاراق قیٛرمیٛزیٛ و آغ اوْلۇب، تاریخی مۆدت بوْیۇنجا دییشمدن گۆنۆمۆز قدر گلمیش‌دیر. آنجاق، کلوبون مسکۇنلاشدیٛغیٛ یر بعضی دؤورلرده دییشدیریلمیشدیر. قۇرۇلدۇغۇندا جنۇب-شرق لوْندوْنداکیٛ وول‌ویچ سمتینده اوْلان کلۇب، ۱۹۱۳-جی ایلده شهرین شیمالیٛنا، آرسنالیٛن ستادیوْمۇنۇن اوْلدۇغۇ یر، هایبوری کؤچۆرۆلمۆشدۆر. ۲۰۰۶-جی ایلده ایسه هایبوری یاخیٛنلاریٛنداکیٛ ینی ستادیوْملاریٛ اوْلان، ایمارات (استادیوم)ۇنا کؤچمۆشدۆلر.